**Adatkezelési tájékoztató**

Szombathely Megyei Jogú Város Önkormányzata (a továbbiakban: Önkormányzat) az Önkéntes Segítségnyújtás Szombathely elnevezésű honlapon (<https://opgrid.net/szombathely/segitsegkeres>) kialakított rendszer használata során az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. és 14. cikkében foglaltak szerint az általa kezelt adatokról a jelen tájékoztatóban foglalt előzetes tájékoztatást nyújtja a segítséget kérő érintettnek.

Az adatkezelő megnevezése:

Szombathely Megyei Jogú Város Polgármesteri Hivatala, székhely: 9700 Szombathely, Kossuth L. u. 1-3., képviseli: Dr. Károlyi Ákos jegyző, (a továbbiakban: Hivatal), valamint a Pálos Károly Szociális Szolgáltató Központ és Gyermekjóléti Szolgálat, székhely: 9700 Szombathely, Széll K. u. 4., képviseli: Kulcsár Lászlóné intézményvezető (a továbbiakban: Szolgáltató), előbbiek együttesen a továbbiakban Adatkezelők.

Az adatkezelés célja:

Szombathely város vírussal szemben veszélyeztetett lakói részére segítségnyújtás önkéntesek részvételével a hétköznapi tennivalók elvégzésében, mint ételkiszállítás, gyógyszer kiszállítás, kutyasétáltatás, hivatali ügyintézés.

Az adatkezelés jogalapja:

A segítséget kérő érintett hozzájárulása, amelyet a jelen tájékoztató elolvasását követően a [*https://opgrid.net/szombathely/segitsegkeres*](https://opgrid.net/szombathely/segitsegkeres) honlapon adatai megadásával és a hozzájárulás rubrika bejelölésével ad meg (GDPR 6. cikk (1) bekezdés a) pontja alapján).

A kezelt adatok köre:

Név, telefonszám, lakcím, valamint a segítséget kérő érintett által a kérés megfogalmazása során megadott személyes, egészségügyi és egyéb különleges adatok.

Az adatok megőrzésének ideje:

A tárolt adatokat a segítséget kérő érintett hozzájárulásának visszavonását követően meg kell semmisíteni.

Az adatkezelés helye, módja:

Az adatok elektronikusan megőrzésre kerülnek a Hivatal elektronikus nyilvántartásában.

Megismerésre jogosultak, adatfeldolgozók, adattovábbítás:

Az adatlapon megadott személyes adatokat az Adatkezelők szervezetén belül a nyilvántartásban részt vevő szervezeti egységek illetékes munkatársai és a segítségnyújtásban részt vevő, a Szolgáltatónál regisztrált önkéntesek ismerhetik meg.

Az Adatkezelők további adatfeldolgozót nem vesznek igénybe.

A személyes adatok nem kerülnek továbbításra harmadik fél részére.

Adatbiztonság:

Az Adatkezelők megtesznek minden olyan technikai és szervezési intézkedést, és kialakítják azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Az Adatkezelők az általuk kezelt adatokat megfelelő intézkedésekkel védik a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

Az érintett jogai:

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja vagy tiltakozzon a személyes adatok kezelése ellen. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a pályázat során megadott adatainak helyesbítését, a törlését valamint zárolását az Adatkezelő elérhetőségein keresztül kérheti. Amennyiben adatait az Adatkezelő jogszabályi kötelezettség alapján kezeli, úgy ezen jogalap alapján, ebből a célból jogosult az Adatkezelő az Érintett kérése ellenére is továbbkezelni.

1. *A tiltakozáshoz való jog*

A jelen tájékoztató szerinti célból történő adatkezelés tekintetében az Érintett az Adatkezelő elérhetőségein keresztül tiltakozhat az adatkezelés ellen, ha álláspontja szerint a Hivatal a személyes adatait nem a jelen adatkezelési tájékoztatóban megjelöltek szerint kezeli.

1. *Az adathordozhatósághoz való jog*

Az Érintett jogosult arra, hogy a rá vonatkozó, általa a Hivatal rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

Automatizált döntéshozatal, profilalkotás

Az Adatkezelők a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaznak, a személyes adatokat profilalkotási céllal nem kezelik.

Jogorvoslat:

Személyes adataival kapcsolatos bármely jogsértés észlelése esetén a segítséget kérő érintett az illetékes adatvédelmi hatósághoz vagy bírósághoz fordulhat.

Elérhetőségek:

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: adatvedelem@szombathely.hu

Honlap: https://www.szombathely.hu

**Pálos Károly Szociális Szolgáltató Központ és Gyermekjóléti Szolgálat**

Székhely: 9700 Szombathely, Széll K. u. 4.

Telefonszám: +36 (94) 505-281

Elektronikus levélcím: szocialis94@paloskaroly.hu

Honlap: https://www. szszkpszhely.hu

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Székhely: 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

Elektronikus levélcím: ugyfelszolgalat@naih.hu

Honlap: http://naih.hu